ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
জাম্বি শহর
জাম্বি শহর(Indonesian: "Kota Jambi") ইন্দোনেশিয়ার একটি শহর, সুমাত্রা দ্বীপের জাম্বি প্রদেশের রাজধানী .শহরটি বাটাং হারি নদীর ব্যস্ত বন্দর এবং তেল ও রবার উৎপাদন কেন্দ্র। এটি প্রাচীন স্রীবিজায়া রাজ্যের গুরুতপূর্ন শহর মুয়ারো জাম্বি থেকে ২৬ কি.মি. দূরে অবস্থিত।